James Michel

James Alix Michel (født 1944) var president på Seychellene fra 2004 til 2016.

Michel er utdannet lærer fra Teacher Training College på Seychellene.«The President», Seychellenes presidentembete, nettside arkivert 29. september 2016 av Wayback Machine fra Internet Archive. Lest 16. oktober 2016.  Fra 1974 til 1977 var han medlem i eksekutivkomiteen i Seychelles People's United Party. Da dette partiet i 1978 skiftet navn til Seychelles People's Progressive Front (SPPF), fortsatte han i eksekutivkomiteen også der. I 2009 byttet partiet navn til Parti Lepep. Michel er leder i dette partiet. Samtidig hadde Michel fra 1977 til 1993 en militær karriere i Seychelles Defence Forces, der han var stabssjef og oppnådde grad av oberst.«Seychelles - Head of Government», Commonwealth Secretariat, nettside arkivert 5. juni 2011 av Wayback Machine fra Internet Archive. Lest 16. oktober 2016.

Fra 1996 til 2004 var Michel visepresident. Han har også vært minister med ansvar for forsvar, utdanning, finans, kommunikasjoner, kultur og sport. Michel ble president i 2004, da hans forgjenger France-Albert René trakk seg tilbake. I 2006 vant Michel presidentvalget.«Seychelles head wins re-election», BBC News, 31. juli 2006. Han ble gjenvalgt i mai 2011. Michel vant sin tredje periode ved valget i 2015, da han fikk 50,15 % av stemmene. Den 27. september 2016 kunngjorde han at han ville gå av som president. Den 16. oktober 2016 ble han etterfulgt i presidentembetet av Danny Faure,«Seychelles swears in new president, opposition demands another election», Africa News, 16. oktober 2016. Lest 16. oktober 2016. som inntil da var visepresident.

 Referanser 

Kategori:Seychelliske presidenter
Kategori:Personer fra Mahé